PATVIRTINTA

 Kėdainių lopšelio-darželio „Vyturėlis“

 direktoriaus

 2023 m. gegužės 22 d. įsakymu V-57

**KĖDAINIŲ LOPŠELIS-DARŽELIS „VYTURĖLIS“**

**LOGOPEDO PAREIGYBĖS APRAŠYMAS**

**I SKYRIUS**

**PAREIGYBĖ**

 1. Kėdainių lopšelio-darželio „Vyturėlis“ (toliau – lopšelis-darželis) logopedas yra darbuotojas dirbantis pagal darbo sutartį. Lopšelio-darželio logopedo pareigybė, kodas 235202, priskiriama specialistų grupei.

2. Pareigybės lygis – A2.

3. Lopšelio-darželio logopedo pareigybė reikalinga valstybinės, regioninės ir savivaldybės švietimo politikos, lopšelio-darželio uždavinių įgyvendinimui, užtikrinant kokybišką specialiąją pedagoginę pagalbą kalbos ir komunikacijos sutrikimų turintiems vaikams.

4. Kėdainių lopšelio-darželio logopedas pavaldus lopšelio-darželio direktoriaus pavaduotojui ugdymui.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

5. Darbuotojas, einantis šias pareigas, turi atitikti šiuos specialius reikalavimus:

5.1. turėti aukštąjį universitetinį išsilavinimą ir logopedo profesinę kvalifikaciją;

5.2. atitikti bent vieną iš šių reikalavimų:

 5.2.1. ne mažesnį kaip 3 metų pedagoginio darbo stažą;

5.2.2. turėti specialiojo pedagogo (logopedo) magistro laipsnį, logopedo kvalifikaciją ir ne mažesnį kaip 1 metų pedagoginio darbo stažą;

4.3. gebėti įvertinti kalbos raidos ypatumus, kalbos ir kitus komunikacijos sutrikimus, mokinių specialiuosius poreikius;

5.4. išmanyti vaikų, turinčių kalbos sutrikimų, specialiosios pedagoginės pagalbos teikimo metodus, gebėti juos taikyti šalinant šių ugdytinių kalbos sutrikimus;

5.5. gebėti bendrauti ir bendradarbiauti su vaikais, turinčiais kalbos sutrikimų, ir bendradarbiauti su pedagogais, kitais asmenimis, tiesiogiai dalyvaujančiais ugdymo procese, vaikų tėvais (globėjais, rūpintojais), pedagoginių psichologinių tarnybų, sveikatos priežiūros, švietimo ir kitų įstaigų darbuotojais;

5.6. išmanyti priešmokyklinio ugdymo, specialiųjų programų ir išsilavinimo standartų, Bendruosius ugdymo planus;

5.7. gerai mokėti lietuvių kalbą, jos mokėjimo lygis turi atitikti Valstybinės kalbos mokėjimo kategorijų, patvirtintų Lietuvos Respublikos Vyriausybės 2003 m. gruodžio 24 d. nutarimu Nr. 1688 ,,Dėl valstybinės kalbos mokėjimo kategorijų patvirtinimo ir įgyvendinimo“, reikalavimus;

 4.8. ne žemesniu kaip B1 kalbos mokėjimo lygiu mokėti bent vieną iš trijų Europos Sąjungos darbo kalbų (anglų, prancūzų, vokiečių);

5.9. mokėti naudotis informacinėmis technologijomis;

5.10. dirti vadovaujantis Lietuvos Respublikos švietimo įstatymu, Jungtinių Tautų vaiko teisių konvencija, Lietuvos higienos norma HN 75, Lietuvos Respublikos švietimo ir mokslo ministerijos patvirtintais teisės aktais, programomis, rekomendacijomis ir kitais dokumentais reglamentuojančiais ikimokyklinio ir priešmokyklinio amžiaus vaikų ugdymą bei šiuo pareigybės aprašymu.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

6. Šias pareigas einantis darbuotojas vykdo šias funkcijas:

6.1. atlieka pirminį/pakartotiną vaikų kalbos raidos įvertinimą, pildo kalbos korteles ir kt. ugdymo poreikių formas;

6.2. siūlo skirti specialiąją pedagoginę pagalbą vaikams, turintiems kalbos ir kitų komunikacijos sutrikimų: sąrašą vaikų, kuriems numato teikti specialią pedagoginę (logopedo) pagalbą ir gavus tėvų sutikimą, suderina su Pedagogine psichologine tarnyba ir teikia tvirtinti lopšelio-darželio direktoriui, o jam šį sąrašą patvirtinus, pateikia lopšelio-darželio Vaiko gerovės komisijai.

6.3. bendradarbiauja su pedagogais, specialiųjų poreikių vaikų tėvais (globėjais, rūpintojais), kitais asmenims, tiesiogiai dalyvaujančiais ugdymo procese, pedagoginės psichologinės tarnybos specialistais, numato specialiosios pedagoginės (logopedo) pagalbos teikimo tikslus ir uždavinius, jų pasiekimo būdus ir uždavinius, juos taiko;

6.4. konsultuoja pedagogus, vaikų tėvus (globėjus, rūpintojus) ir kitus asmenis, tiesiogiai dalyvaujančius ugdymo procese specialiosios pedagoginės pagalbos vaikams teikimo klausimais;

6.5. sudaro pritaikytas individualias, pogrupio specialiųjų poreikių vaiko/vaikų kalbos ugdymo programas, jas taiko; rengia savo veiklos ataskaitą ir mokslo metų pabaigoje pristato lopšelio-darželio pedagogų posėdyje, rašytinę formą-VGK.

6.6. padeda pedagogams rengti specialiųjų poreikių vaikų individualias ugdymo(-si) programas;

6.7. šalina specialiųjų poreikių vaikų kalbos ir kitus komunikacijos sutrikimus;

6.8. padeda pedagogams pritaikyti vaikams, kuriems paskirta specialioji pedagoginė pagalba, ugdomąją medžiagą ir ugdymo priemones;

6.9. rengia ir naudoja priemones, skirtas specialiųjų poreikių vaikų kalbos ir kitų komunikacijos sutrikimų lavinimui;

6.10. tvarko ir pildo savo darbo dokumentus;

6.11. tobulina savo kvalifikaciją, taiko savo darbe logopedijos naujoves;

6.12. dalyvauja įstaigos Vaiko gerovės komisijos veikloje;

6.13. dalyvauja įstaigos renginių organizavime;

614. dalyvauja įstaigos veiklos vertinime, projektų, programų rengime;

6.15. racionaliai, tikslingai panaudoja laiką, skirtą netiesioginiam darbui su vaikais, turinčiais specialiųjų poreikių (darbo planavimui, individualių, pogrupių programų rengimui, pasirengimui pratyboms, pagalbai pedagogams rengiant ugdymo programas, metodinės pagalbos teikimui pedagogams, tėvams (globėjams) ir jų konsultavimui specialiųjų poreikių vaikų ugdymo klausimais, darbo specialiojo ugdymo komisijoje, vidaus įvertinimo atlikimui, projektų, programų rengimui, dalyvavimui įvairiose šventėse ir renginiuose ir kt.).

7. Darbe vadovaujasi šiais principais:

7.1. visumine ugdymo samprata – organizuodamas veiklą pedagogas paiso vaiko raidos ir vaikų kultūros dėsningumų, siekia jo vertybinių nuostatų, jausmų, vidinio ir išorinio pasaulio dermės;

7.2. individualizavimo – ugdymas grindžiamas kiekvieno vaiko asmenybės pažinimu, ugdymo(si) poreikių pripažinimu, numatant veiklas ir sudarant sąlygas kiekvienam vaikui ugdytis ir tobulėti;

7.3. tęstinumo – tęsiamas šeimoje ir/ar artimoje aplinkoje pradėtas pozityvus vaiko ugdymas;

7.4. dermės – derinami šeimos ir įstaigos interesai, lūkesčiai dėl vaikų pasiekimų, ugdymo(si) būdų, rūpinamasi šeimos švietimu.

7.5. vykdo su lopšelio-darželio uždaviniais susijusius nenuolatinio pobūdžio direktoriaus ir/ar jo įgalioto asmens pavedimus ir užduotis.

**IV SKYRIUS**

**ŠIAS PAREIGAS EINANČIO DARBUOTOJO ATSAKOMYBĖ IR ATSKAITOMYBĖ**

8. Lopšelio-darželio logopedas teisės aktų nustatyta tvarka atsako už:

8.1. funkcijų, išvardintų šiame pareigybės aprašyme bei lopšelio-darželio nuostatuose, atlikimą;

8.2. savo darbo kokybę bei vaikų sveikatą ir saugumą ugdymo(si) proceso metu įstaigoje ir už jos ribų;

8.3.darbo, civilinės bei priešgaisrinės taisyklių laikymąsi, higienos reikalavimų vykdymą;

8.4. konfidencialų gautų duomenų naudojimą ir tvarkymą;

8.5. Lietuvos Respublikos įstatymų, Vyriausybės nutarimų, Savivaldybės tarybos sprendimų, kitų norminių dokumentų, reglamentuojančių ugdymo proceso ir logopedo darbo organizavimą, darželio direktoriaus įsakymų laikymąsi bei tinkamą jų įgyvendinimą;

9. Už savo funkcijų nevykdymą ar netinkamą vykdymą, darbo drausmės pažeidimus logopedas atsako įstatymų nustatyta tvarka.

10. Logopedas atskaitingas direktoriui, tiesiogiai pavaldus direktoriaus pavaduotojui ugdymui.

\_\_\_\_\_\_\_\_\_\_\_\_\_\_

Susipažinau ir sutinku:

\_\_\_\_\_\_\_\_\_\_\_\_\_\_\_\_\_\_\_

 (parašas)

\_\_\_\_\_\_\_\_\_\_\_\_\_\_\_\_\_\_\_

 (vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (data)